21.05.2025 Eesti Masinatööstuse Liit

E- testi ettevalmistuse ja läbiviimise kord

Kord reguleerib e-testide läbiviimise töökorraldust.

Kutse andja, kooli, hindaja jt osaliste ülesanded e-testide ettevalmistusel ja läbiviimisel:

**kutse andja** teavitab kooli e- testi sooritamise kuupäevast, alguse kellaajast ning e-testi läbiviimise viisist (administraatori juuresolekul/ilma administraatori juuresolekuta);

**kooli esindaja (IT spetsialist)** saadab 30 päeva enne eksamit kutse andjale arvutite tehnilise nõuetele vastavust tõendava kontroll-lehe;

**kutse taotleja** tutvub e-testi keskkonnaga.

E-test toimub aadressil: <https://testid.edu.ee/eis>

Vahetult enne määratud e- testi algust:

**kooli IT spetsialist** valmistab ette nõuetele vastavad arvutikohad, kindlustab taotlejate süsteemi sisse logimise ja interneti ühenduse;

**EIS süsteemi administraator** toetab taotlejate sisselogimist paroolidega, nt juhul kui taotlejal on isikukood, aga puudub ID kaart;

**kutse andja** või kutse andja ja kooliga kooskõlastatud kooli esindajaviib läbi taotlejate ID autentimise ja jagab taotlejatele e-testi läbiviimise juhendid;

**hindamiskomisjoni liige** (e-testil on ettenähtud üks hindaja) instrueerib taotlejaid e-testi sooritamiseks: aeg 60 min; küsimuste vaheline edasi-tagasi liikumine, testi sooritamise lävend: vähemalt 60% -le üld- ja tehnoloogiaküsimusele [[1]](#footnote-1) õigesti vastamine (eraldi arvestuses).

E- testi sooritamise ajal:

**kooli IT spetsialist** lahendab võimalikke tehnilisi probleeme;

**hindamiskomisjoni liige** jälgib, et ei toimuks taotlejate omavahelist suhtlemist ja õpetajate sekkumist.

Peale e- testi sooritamist:

**hindamiskomisjoni liige** teeb administraatorilt saadud e-protokolli alusel otsuse testi läbimise kohta. Suunab taotleja praktilisele tööle või vestlusele, kooskõlastatult hindamiskomisjoniga.

1. Keevitaja, tase 3 kutse:25 üld ning 10 MIG/MAG küsimust; Keevitaja, tase 4 kutse: 25 üld ning 10 MIG/MAG ja 10 MMA küsimust või 10 TIG küsimust); CNC metallilõikepingi operaator tase 4 kutse: 25 üld ja 15 freesija või 14 treiali küsimust; Mehhatroonik tase 4 kutse: 40 küsimust. [↑](#footnote-ref-1)